**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Odluka o koeficijentima za obračun plaće službenika i namještenika

**PRAVNI OSNOV:** Zakon o plaćama u lokalnoj i područnoj samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga Odluke o koeficijentima za obračun plaće službenika i namještenika**

Člankom 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) propisano je da koeficijente za obračun plaće službenika i namještenika u upravnim odjelima i službama jedinica lokalne i područne (regionalne) samouprave određuje odlukom predstavničko tijelo jedinice lokalne i područne (regionalne) samouprave, na prijedlog župana, gradonačelnika, odnosno općinskog načelnika.

Odlukom o koeficijentima za obračun plaće službenika i namještenika („Službeni glasnik Općine Podstrana“ broj 35/17, 35/18, 5/19, 22/20, 16/22, 21/22), uređeno je pitanje koeficijenata za obračun plaće službenika i namještenika u Općini Podstrana.

Novim Pravilnikom o unutarnjem redu Općine Podstrana kojeg je donio općinski načelnik dana 13. srpnja 2023. kao i Pravilnikom o poslovanju Vlastitog pogona koji je na dnevnom redu ove sjednice Općinskog vijeća, uz postojeća sistematizirana radna mjesta uvode se i nova radna mjesta, slijedom čega se pojavila potreba da se novom Odlukom o koeficijentima za obračun plaće službenika i namještenika uredi predmetna tematika. Predloženom Odlukom o koeficijentima za obračun plaće službenika i namještenika se povećavaju koeficijenti za postojeće sistematizirana radna mjesta te određuju koeficijenti za nova radna mjesta.

Slijedom navedenog, predlaže se donijeti sljedeći akt:

Na temelju članka 10. stavak 1. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10, 10/23) i članka 30. Statuta Općine Podstrana („Službeni glasnik Općine Podstrana“ broj 07/21, 21/21, 4/23), Općinsko vijeće Općine Podstrana, na prijedlog općinskog načelnika, na 19. sjednici održanoj dana 19. srpnja 2023. godine, donosi

**ODLUKU**

**o koeficijentima za obračun plaće službenika i namještenika**

**Članak 1.**

Ovom Odlukom određuju se koeficijenti za obračun plaća službenika i namještenika u Upravnim odjelima i Vlastitom pogonu Općine Podstrana.

**Članak 2.**

Izrazi i pojmovi koji se koriste u ovoj Odluci u muškom ili ženskom rodu, uporabljeni su neutralno i odnose se na muške i ženske osobe.

U rješenjima kojima se odlučuje o pravima, obvezama i odgovornosti službenika i namještenika, kao i u potpisu pismena, te na uredskim natpisima, naziv radnog mjesta navodi se u rodu koji odgovara spolu službenika, odnosno namještenika raspoređenog na određeno radno mjesto.

**Članak 3.**

Plaću službenika i namještenika u Upravnim odjelima i Vlastitom pogonu Općine Podstrana čini umnožak koeficijenta složenosti radnog mjesta na koje je službenik i namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

Službenicima zaposlenima na neodređeno vrijeme, a koji rade na projektu (članovi projektnog tima) koji se financira iz fondova i programa Europske unije, ukoliko se plaća službenika financira iz projekta, koeficijent složenosti poslova može se povećati do 30%, a najviše do koeficijenta složenosti poslova radnog mjesta sljedećeg klasifikacijskog ranga.

Postotak uvećanja koeficijenta složenosti poslova iz stavka 2. ovog članka određuje općinski načelnik posebnom odlukom.

**Članak 4.**

Osnovicu za obračun plaće utvrđuje općinski načelnik.

**Članak 5.**

Koeficijenti iz članka 1. ove Odluke iznose:

|  |
| --- |
| **RADNA MJESTA I KATEGORIJE** |
| **R.B.** | **Potkategorija radnog mjesta** | **Naziv radnog mjesta** | **Klas. rang** | **Koeficijent** |
| 1.2.3.4. | Glavni rukovoditelj | Pročelnik UO za pravne poslove i strateško upravljanjePročelnik UO za javnu nabavu, gospodarstvo, društvene djelatnosti i EU fondovePročelnik UO za proračun i financijePročelnik UO za prostorno uređenje, komunalne poslove i zaštitu okoliša | 1111 | 3,903,903,903,90 |
| 5. | Rukovoditelj (2. razina) | Upravitelj Vlastitog pogona | 7 | 3,14 |
| 6. | Rukovoditelj (3. razina) | Voditelj Odsjeka za komunalno i prometno redarstvo | 10 | 2,38 |
| **RADNA MJESTA II. KATEGORIJE** |
| 7.8.9.10.11.12. | Viši savjetnik | Viši savjetnik za pravne poslove i strateško upravljanjeViši savjetnik za javnu nabavu, gospodarstvo, društvene djelatnosti i EU fondoveViši savjetnik za proračun i financijeViši savjetnik za prostorno uređenjeViši savjetnik za komunalnu infrastrukturu i kapitalnu izgradnjuViši savjetnik za komunalne poslove | 444444 | 3,303,303,303,153,403,15 |
| 13.14.15.16. | Savjetnik | Savjetnik za pravne poslove i strateško upravljanjeSavjetnik za javnu nabavu, gospodarstvo, društvene djelatnosti i EU fondoveSavjetnik za komunalnu infrastrukturuSavjetnik za prostorno uređenje | 5555 | 2,902,902,902,90 |
| 17.18.19.20.21.22.23.24.25.26. | Viši stručni suradnik | Viši stručni suradnik za imovinsko-pravne posloveViši stručni suradnik za opće pravne posloveViši stručni suradnik za odnose s javnošću, opće i administrativne posloveViši stručni suradnik za poslove pisarniceViši stručni suradnik za javnu nabavu i EU fondoveViši stručni suradnik za gospodarstvo i EU fondoveViši stručni suradnik za financijeViši stručni suradnik za poslove knjigovodstva proračunskih korisnikaViši stručni suradnik za komunalne posloveViši stručni suradnik za prostorno uređenje | 6666666666 | 2,702,502,702,502,702,502,702,502,502,50 |
| **RADNA MJESTA III. KATEGORIJE** |
| 27.28.29. | Stručni suradnik | Stručni suradnik za proračunStručni suradnik za financijeStručni suradnik za komunalnu infrastrukturu | 888 | 2,452,452,45 |
| 30. | Viši referent | Viši referent za gospodarstvo i društvene djelatnosti | 9 | 2,40 |
| 31.32. | Referent | Referent – komunalni redarReferent – prometni redar | 1111 | 2,002,00 |
| **RADNA MJESTA IV. KATEGORIJE** |
| 33.34.35. | Namještenici I. potkategorije | Voditelj poslova namještenikaVoditelj poslova naplate i kontrole parkingaVoditelj groblja | 101010 | 2,382,382,38 |
| 36.37.38.39.40.41. | Namještenici II. potkategorije (Razina 1) | Namještenik za održavanje i kontrolu parkingaAdministrativni tajnikNamještenik za održavanje javne rasvjeteDomarNamještenik za obavljanje komunalnih djelatnostiNamještenik za održavanje javnih površina i groblja | 111111111111 | 1,901,852,002,001,801,80 |
| 42.43. | Namještenici II. potkategorije (Razina II) | Pomoćni radnik za održavanje javnih površina i grobljaSpremačica | 1313 | 1,751,70 |

Koeficijenti za privremeno sistematizirana posebna radna mjesta za obavljanje poslova provedbe EU projekata iznose:

|  |
| --- |
| **RADNA MJESTA II. KATEGORIJE** |
| **R.B.** | **Potkategorija radnog mjesta**  | **Naziv radnog mjesta** | **Klas. rang** | **Koeficijent** |
| 1.a. | Viši savjetnik | Viši savjetnik za upravljanje projektima EU | 4 | 3,15 |

**Članak 6.**

Danom stupanja na snagu ove Odluke prestaje važiti Odluka o koeficijentima za obračun plaće službenika i namještenika („Službeni glasnik Općine Podstrana“ broj 35/17, 35/18, 5/19, 22/20, 16/22, 21/22).

**Članak 7.**

Ova Odluka stupa na snagu osmog dana od dana objave u „Službenom glasniku Općine Podstrana“.

KLASA: 024-02/23-01/10 Predsjednik

URBROJ: 2181-39-01-23-04 Općinskog vijeća:

Podstrana, 19. srpnja 2023. godine Tomislav Buljan